For All the Dogs

For All the Dogs הוא אלבום האולפן השמיני של הראפר הקנדי דרייק. הוא יצא לאור ב-6 באוקטובר 2023 באמצעות חברות התקליטים OVO סאונד וריפבליק רקורדס. האלבום הוא העוקב לאלבום הסולו הקודם שלו, Honestly, Nevermind מ-2022.

רקע וקידום 
כשהופיע בתיאטרון אפולו ב-21 בינואר 2023, חודשיים לאחר צאתו של אלבומו Her Loss עם 21 סבאג', דרייק גילה שהוא "עלול להשתעמם" ולהוציא אלבום נוסף באותה שנה. הוא קיווה "לעורר עוד רגשות", "אולי השנה". הראפר גם הבהיר שאף אחת מהביקורות שקיבל לאחר יציאת שני אלבומיו הקודמים לא מונעת ממנו ליצור מוזיקה נוספת, שמגיבה למנטליות של "פאק דרייק". ב-23 ביוני, הכריז דרייק על צאתו של ספר השירה שלו, הנקרא Titles Ruin Everything, ב-14 ביולי, שנכתב יחד עם הפזמונאי קנזה סמיר. יום לאחר מכן, פרסומות בעמוד הראשון של ניו יורק פוסט הכילו קוד QR, המפנה לדף עם תמונה של שני גורים מעל הצהרה כי דרייק עתיד להוציא אלבום בנוסף לספר. פרסום זה אושר באופן רשמי על ידי חברות התקליטים בהן דרייק חתום. במהלך הופעתו בדטרויט ב-9 ביולי, במסגרת סיבוב ההופעות שלו עם 21 סבאג', דרייק הכריז כי ניקי מינאז' תשתתף באלבום. הוא אף הכריז שבאד באני ישתתף באלבום גם כן במהלך הופעתו בלוס אנג'לס ב-13 באוגוסט. שמונה ימים לאחר מכן, דרייק פרסם את העטיפה של האלבום בחשבון האינסטגרם שלו. האמנות של העטיפה היא ציור שצייר בנו אדוניס.

ב-6 בספטמבר, דרייק הכריז על תאריך צאתו המקורי של האלבום, 22 בספטמבר, ברשתות החברתיות. הסינגל המוביל מתוך האלבום, "Slime You Out", בהשתתפות סיזה, יצא לאור ב-15 בספטמבר. יום לאחר מכן, דרייק הכריז כי האלבום נדחה ל-6 באוקטובר, על מנת לסיים את סיבוב ההופעות שלו, It's All a Blur Tour.

הצלחה מסחרית 
האלבום הגיע היישר אל המקום הראשון בבילבורד 200 בארצות הברית עם 402,000 יחידות שקולות לאלבום, כולל 10,000 מכירות טהורות. האלבום זכה לסך של 514.01 מיליון השמעות בסטרימינג לפי דרישה בשבוע הבכורה והוא האלבום ה-13 של דרייק במקום הראשון בארצות הברית.

רשימת רצועות

מיקומי שיא

הערות שוליים

קישורים חיצוניים

אלבומי 2023
אלבומי דרייק
אלבומים באנגלית
אלבומים שהגיעו למקום הראשון בניו זילנד
אלבומים שהגיעו למקום הראשון במצעד האלבומים האוסטרלי
אלבומים שהגיעו למקום הראשון במצעד האלבומים הבריטי
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
אלבומי חברת ריפבליק רקורדס
אלבומי חברת OVO סאונד